串錯英文字

喺英文裏面，正確嘅串字就即係寫齊晒一個字入面所有應有嘅字母、大細階，同埋標點及其他符號， 而且個次序係要係人哋認可或可接受嘅。

寫英文串啱字係好緊要嘅，雖然有時就算錯咗，睇嘅人都可能會明但有時都可能會構成笑話，甚至搞到有誤解或誤會；而喺寫某一啲文章嘅時候，串錯字亦會影響作者嘅專業形象。但另一方面，好多人都可能會成日串錯字。

串錯字嘅常見原因 

多數人串錯英文字係因為以下呢啲原因：

基礎唔好，或者太少睇質素好嘅英文
 唔小心打錯字
 有啲字讀音太相似，甚至相同，所以容易撈亂
 唔識讀嗰個字
 有啲字串法太相似，所以容易撈亂
 個字太長，所以比較難記
 好多其他人都串錯，自己又冇去查正，所以就跟住錯
 冇畀心機去記啲串法，原因可能係唔鍾意記
 搵唔到啱自己嘅方法去記
 搞亂啲時序，或者一個字嘅唔同形式
 平時寫得太少、睇英文書睇得唔夠，或者練習得唔夠
 先生教得唔好
有啲母語嘅字同英文太似

不過，好多人串錯字都係有好多個原因，通常唔會得以上其中一個嘅。

經常串錯嘅字 

以下呢啲字係經常會串錯或者同其他字撈亂嘅：

whether，有時會串左 weather 或者其他唔存在嘅字
 quite，quiet
 through，though / although，thought，tough，trough
 principal，principle
 stationary，stationery
 heaven，haven
 sneeze，snooze，squeeze
 brake），bark，break
 then, than
 your, you're
 there, their, they're
 loose，lose
 fare，fair
 message，massage
 breath，breathe
 effect，affect
 rise，raise
 bare，bear，beer
 lie，lie，lay 呢三個字嘅現在式、過去式同過去分詞經常畀人撈亂
 every day，everyday
 phrase，phase
 except，excerpt
 potato 串錯做 potatoe，volcano 同 volcanoe 都係咁
 soup，soap
 declaration，decoration
 necessary
 assistance / assistant
 swim，swam，swum，同 swan
 advice 同 advise
 forty，fourth，forth

英式同美式串法 
有啲字英式同美式有唔同寫法，呢啲通常都唔算係串錯字嘅，雖然有時啲人見到都會當錯字咁改。但最緊要嘅係，全篇文最好統一，唔好一啲字用英式串法，一啲用美式串法。

以下只係小部份嘅例子：

-ze 同 -se 尾：例如 criticise 同 criticize；analyse 同 analyze
 honour 同 honor；colour 同 color
 centre 同 center；theatre 同 theater

網上流傳嘅一段文 

大部份識英文嘅人都應該睇得明呢段嘢：

Aoccdrnig to a rseerach at Cmabrigde Uinervtisy, it deosn't mttaer in waht oredr the ltteers in a wrod are, the olny iprmoatnt tihng is taht the frist and lsat ltteer be at the rghit pclae.

The rset can be a toatl mses and you can sitll raed it wouthit porbelm. Tihs is bcuseae the huamn mnid deos not raed ervey lteter by istlef, but the wrod as a wlohe.
Fcuknig amzanig huh? 

以上呢段嘢大部份嘅字都係串錯嘅，佢大致上係話，就算啲字串錯晒，只要頭尾兩個字母係啱，一般人都仍然係會睇得明嘅，因為人並唔係續個字母咁睇嘅。但當然佢並唔係鼓勵人串錯字。

雜錦 

其實英文 "misspell" 嘅唔同形式都成日畀人串錯。

而家好多電腦軟件都有查錯字嘅功能，某程度上可以幫助減少串錯字嘅機會，不過都唔應該過份依賴佢哋。

對好多學英文嘅學生嚟講，記啲字點串係好痛苦嘅過程。而好多先生認為默書係迫啲學生串字嘅好辦法。

英文
 錯字

Miss Spelling's Spelling Center - 常見串錯嘅字同幫助.

Correcting Misspellings - 點樣幫學生改善串錯字問題

Spelling Therapy - 串錯字係一種病症？

Typofix - 再多啲成日串錯嘅字

Misspellizer - 特登令你串錯字

Misspellilizer - 其實串錯字嘅句子都睇得明架！

Online Spell Check - 幫你改正

英文
錯